ישנן שתי אפשרויות להשכרת רכב בבטומי: דרך אחת להשכיר רכב בבטומי היא כבר כאשר אתם נוחתים בשדה התעופה. בשדה התעופה של בטומי תמצאו מספר חברות להשכרת רכב, ביניהן Hertz, אוויס, סיקסט ויורופ-קאר.
דרך שנייה היא להשכיר רכב בעיר עצמה. בעיר מפוזרות סוכנויות רכב שונות, לרוב בלוקיישנים מרכזיים, ותוכלו למצוא חברות בינלאומיות שונות כמו hertz או אוויס לצד חברות מקומיות (שלרוב יהיו זולות יותר).
השאלה איפה עדיף לשכור רכב תלויה בכם ובטיול שלכם. אם אתם מתכוונים להישאר בעיר בימים הראשונים, לנפוש ולחקור אותה, אין ממש צורך ברכב ותוכלו לשכור את הרכב בעיר כשתחליטו שהגיע הזמן לצאת לטייל. אם אתם רוצים להתחיל בטיולים כבר ביום-יומיים הראשונים שלכם בבטומי, תוכלו לשכור רכב כבר בשדה התעופה.